
ΑΘΗΝΑ    25/8/15
       







Αριθ. Πρωτ.: 2420
ΚΕΝΤΡΙΚΗ ΕΝΩΣΗ

ΔΗΜΩΝ ΕΛΛΑΔΑΣ

ΠΕΡΙΛΗΨΗ

ΠΡΟΚΗΡΥΞΗΣ ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ
Για:

«ΠΡΟΜΗΘΕΙΑ ΦΟΡΗΤΩΝ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ »

προϋπολογισμού 6.000,00 € πλέον Φ.Π.Α.

Αναθέτουσα αρχή:

Η Κεντρική Ένωση Δήμων Ελλάδος (ΚΕΔΕ), νομικό πρόσωπο ιδιωτικού δικαίου, που εδρεύει στην Αθήνα (Γενναδίου 8 & Ακαδημίας 65, 6ος όροφος, 106 78), προκηρύσσει πρόχειρο μειοδοτικό διαγωνισμό για την προμήθεια φορητών ηλεκτρονικών υπολογιστών, με κριτήριο ανάθεσης την οικονομικότερη προσφορά. 

Ο Διαγωνισμός διενεργείται σύμφωνα με τις προβλέψεις του Ενιαίου Κανονισμού Προμηθειών ΚΕΔΚΕ & ΤΕΔΚ (ΦΕΚ 2015/Β/17.09.2009), συμπληρωματικώς του Π.Δ. 118/2007 «Κανονισμός Προμηθειών Δημοσίου» (ΦΕΚ Α’ 150), σε συνδυασμό με τις διατάξεις του άρθρου 133 του ν.4270/2014 «Αρχές δημοσιονομικής διαχείρισης και εποπτείας ενσωμάτωση της Οδηγίας 2011/85/ΕΕ)-δημόσιο λογιστικό και άλλες διατάξεις», ΦΕΚ Α΄143) και των Ν.4013/2011 και Ν. 4281/2014 και σύμφωνα με τους όρους της Προκήρυξης.

Ο προϋπολογισμός του διαγωνισμού ανέρχεται στο ποσό των έξι χιλιάδων ευρώ (€ 6.000,00) πλέον ΦΠΑ 23%.

Αντικείμενο της Σύμβασης:

Ο διαγωνισμός αφορά στην προμήθεια οκτώ φορητών ηλεκτρονικών υπολογιστών με τις προδιαγραφές που αναλυτικά περιγράφονται στο αναλυτικό κείμενο της Προκήρυξης. 

Τρόπος και τόπος υποβολής των προσφορών: 

Οι προσφορές υποβάλλονται είτε αυτοπροσώπως ενώπιον της αρμόδια Επιτροπής στα γραφεία της Αναθέτουσας Αρχής (ΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΟΣ, Γενναδίου 8 & Ακαδημίας 65,  6ος όροφος, Τ.Κ. 106 78 Αθήνα), κατά το άνοιγμα των προσφορών στις 4/9/2015 και ώρα 12.00 είτε, εφόσον δεν παρευρεθεί εκπρόσωπος κατά το άνοιγμα των προσφορών, αποστέλλονται στο Πρωτόκολλο της ΚΕΔΕ μέχρι την προηγούμενη ημέρα διενέργειας του Διαγωνισμού, ήτοι έως 3/9/15 και ώρα 12.00. Προσφορές που υποβάλλονται εκπρόθεσμα δεν παραλαμβάνονται και απορρίπτονται ως απαράδεκτες. 
Η αποσφράγισή τους θα γίνει στα γραφεία της ΚΕΔΕ, 6ος όροφος, σε μια και μοναδική συνεδρίαση, από την αρμόδια Επιτροπή Διενέργειας και Αξιολόγησης του Διαγωνισμού την Παρασκευή 4/9/15 και ώρα 12.00, στην οποία μπορούν να παρίστανται οι νόμιμοι εκπρόσωποι των συμμετεχόντων. Κατά την ίδια συνεδρίαση και μετά την αποσφράγιση και έλεγχο των φακέλων δικαιολογητικών, θα ανοιχθούν και οι οικονομικές προσφορές.  

Οι προσφορές θα πρέπει να έχουν συνταχθεί στην ελληνική γλώσσα. 

Απαιτούμενες εγγυήσεις:

Οι συμμετέχοντες υποβάλλουν με τη προσφορά τους υποχρεωτικά, επί ποινή αποκλεισμού, εγγυητική επιστολή συμμετοχής ύψους 2% επί της προϋπολογιζόμενης δαπάνης χωρίς Φ.Π.Α. (άρθρο 157 παρ. 1α ν.4281/2014). Η εγγυητική επιστολή συμμετοχής πρέπει να αναγράφει: τον αριθμό της, την ημερομηνία έκδοσης της, το ποσόν που καλύπτει, τον εκδότη (πιστωτικό ίδρυμα ή άλλο νομικό πρόσωπο που λειτουργεί νόμιμα εντός της Ε.Ε. και έχει σύμφωνα με την ισχύουσα νομοθεσία το δικαίωμα αυτό), τον φορέα προς τον οποίο απευθύνεται, τη σχετική διακήρυξη για την οποία εκδίδεται, την ημερομηνία του διαγωνισμού και το αντικείμενο που καλύπτεται από αυτήν, την πλήρη επωνυμία και τη διεύθυνση του υποψηφίου υπέρ του οποίου εκδίδεται. Σε περίπτωση κοινοπραξίας, τα στοιχεία του κάθε μέλους και τον όρο ότι η Εγγυητική Επιστολή καλύπτει τις υποχρεώσεις όλων των μελών της.

Επίσης πρέπει να αναγράφει τους όρους που προβλέπονται στο αναλυτικό κείμενο της προκήρυξης.
Κατά τα λοιπά ισχύουν τα προβλεπόμενα στο άρθρο 157 του Ν.4281/14.

Κύριοι όροι πληρωμής:

Η Αναθέτουσα Αρχή θα καταβάλει το συνολικό τίμημα μετά την παράδοση των προϊόντων και την παραλαβή αυτών από την Επιτροπή Παραλαβής.

Η πληρωμή του προμηθευτή θα γίνει με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις και την Προκήρυξη.

Ελάχιστη απαιτούμενη χρονική διάρκεια ισχύος της προσφοράς:

Οι προσφορές ισχύουν και δεσμεύουν τους διαγωνιζόμενους για ενενήντα (90) ημέρες  από την επόμενη ημέρα της καταληκτικής ημερομηνίας υποβολής τους.

Όροι συμμετοχής:

Οι ενδιαφερόμενοι, για να συμμετάσχουν στον Διαγωνισμό, θα πρέπει να υποβάλλουν Φάκελο Εκδήλωσης Ενδιαφέροντος (όπως αναλυτικά περιγράφεται στο κείμενο της Διακήρυξης), που θα περιλαμβάνει δύο σφραγισμένους υποφακέλους με:

(α) Δικαιολογητικά – Εγγυητική Επιστολή

(β) Οικονομική προσφορά

 Παραλαβή Προκήρυξης:

Το αναλυτικό κείμενο της Προκήρυξης μπορούν οι ενδιαφερόμενοι να παραλάβουν (ανέξοδα) και από τα γραφεία της ΚΕΔΕ, Γενναδίου 8 & Ακαδημίας 65, Τ.Κ. 106 78 (Αθήνα), 6ος όροφος, κατά τις εργάσιμες ημέρες και ώρες, με σχετική εξουσιοδότηση από τον εκπρόσωπο του ενδιαφερόμενου, στην οποία θα καταγράφονται τα πλήρη στοιχεία του νομικού προσώπου (επωνυμία, διεύθυνση, τηλέφωνο, fax, e-mail) καθώς και του φυσικού προσώπου, υπεύθυνου για την επικοινωνία με την ΚΕΔΕ για το διάστημα έως την υποβολή της εκδήλωσης ενδιαφέροντος. Επίσης το αναλυτικό κείμενο αναρτάται στην επίσημη ιστοσελίδα της ΚΕΔΕ www.kedke.gr. Η ΚΕΔΕ διατηρεί το δικαίωμα να τροποποιήσει μέρος ή το σύνολο των όρων της παρούσας, αν αυτό κριθεί απαραίτητο. Η ΚΕΔΕ διατηρεί επίσης το δικαίωμα να ματαιώσει τον Διαγωνισμό οποιαδήποτε στιγμή, αν αυτό κρίνεται αναγκαίο ή αν η εξέλιξή του κριθεί ασύμφορη.

Οι συμμετέχοντες του διαγωνισμού δεν διατηρούν και παραιτούνται από οποιαδήποτε αξίωση έναντι της ΚΕΔΕ ανεξάρτητα από το λόγο της ματαίωσης.

Οι υποψήφιοι, με τη συμμετοχή τους στον παρόντα Διαγωνισμό, αποδέχονται όλους τους όρους της παρούσας. 

Επίσης, επισημαίνεται ότι η παρούσα Πρόσκληση δεν μπορεί να χρησιμοποιηθεί ως βάση απαιτήσεων οποιασδήποτε μορφής από τους ενδιαφερόμενους ή ως προσύμφωνο ή ως μνημόνιο συνεργασίας ή δεσμευτική επιστολή προθέσεων.

Για πρόσθετες πληροφορίες / διευκρινίσεις, οι ενδιαφερόμενοι μπορούν να απευθύνονται εγγράφως στην ΚΕΔΕ με το αρμόδιο στέλεχος κ. Γαβρίλη Κουγιανό, τηλ.: (+30) 213 214 75 00, e-mail: kougianos@kedke.gr .

Ο Γενικός Διευθυντής της ΚΕΔΕ
                                                                     Ευάγγελος Πάνου

